CELEX: 32021D1201
Language: hr
Date: 2021-07-16 00:00:00
Title: Provedbena odluka Komisije (EU) 2021/1201 оd 16. srpnja 2021. o izmjeni Provedbene odluke (EU) 2020/668 u pogledu usklađenih normi za štitnike sluha

21.7.2021   
               
               
                  HR
               
               
                  Službeni list Europske unije
               
               
                  L 259/8
               
            
         PROVEDBENA ODLUKA KOMISIJE (EU) 2021/1201
         оd 16. srpnja 2021.
         o izmjeni Provedbene odluke (EU) 2020/668 u pogledu usklađenih normi za štitnike sluha
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Uredbe (EU) 2016/425 Europskog parlamenta i Vijeća (2), ako je osobna zaštitna oprema u skladu s usklađenim normama ili dijelom usklađenih normi na koje se upućuje u objavama u Službenom listu Europske unije, pretpostavlja se da ta oprema ispunjava bitne zdravstvene i sigurnosne zahtjeve iz Priloga II. toj uredbi koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je dopisom M/031, „zahtjev za normizaciju osobne zaštitne opreme upućen CEN-u/CENELEC-u”, zatražila od Europskog odbora za normizaciju (CEN) i Europskog odbora za elektrotehničku normizaciju (CENELEC) da razviju i sastave usklađene norme radi potpore Direktivi Vijeća 89/686/EEZ (3).
                  
               
                     (3)
                  
                  
                     Na temelju zahtjeva za normizaciju M/031 CEN je sastavio nekoliko novih normi i revidirao neke postojeće usklađene norme.
                  
               
                     (4)
                  
                  
                     Zahtjev za normizaciju M/031 istekao je 19. studenoga 2020. pa je zamijenjen novim zahtjevom za normizaciju, kako je utvrđeno u Provedbenoj odluci Komisije C(2020) 7924 (4).
                  
               
                     (5)
                  
                  
                     Budući da su u Uredbi (EU) 2016/425 preuzeti bitni zdravstveni i sigurnosni zahtjevi koji se primjenjuju na osobnu zaštitnu opremu kako su utvrđeni u Direktivi 89/686/EEZ, nacrti usklađenih normi izrađeni na temelju zahtjeva za normizaciju M/031 obuhvaćeni su zahtjevom za normizaciju iz Provedbene odluke C(2020) 7924. Upućivanja na te norme stoga bi trebalo objaviti u Službenom listu Europske unije. Zbog toga se iznimno može prihvatiti da takve norme koje CEN i CENELEC razviju i objave u prijelaznom razdoblju između zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 ne sadržavaju izričito upućivanje na zahtjev za normizaciju utvrđen u Provedbenoj odluci C(2020) 7924.
                  
               
                     (6)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN i CENELEC sastavili su sljedeće nove usklađene norme: EN 352-9:2020 o sigurnosnim zahtjevima za ušne čepove sa sigurnosnim audio ulazom i EN 352-10:2020 o sigurnosnim zahtjevima za ušne čepove s audioulazom namijenjene zabavi radi potpore Uredbi (EU) 2016/425.
                  
               
                     (7)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN je revidirao usklađene norme EN 352-1:2002, EN 352-2:2002, EN 352-3:2002, EN 352-4:2001 kako je izmijenjena izmjenom EN 352-4:2001/A1:2005, EN 352-5:2002 kako je izmijenjena izmjenom EN 352-5:2002/A1:2005, EN 352-6:2002, EN 352-7:2002 i EN 352-8:2008, na koje se upućuje u objavama u seriji C Službenog lista Europske unije (5). Rezultat te revizije je donošenje usklađenih normi EN 352-1:2020 o općim zahtjevima za ušne školjke, EN 352-2:2020 o općim zahtjevima za ušne čepove, EN 352-3:2020 o općim zahtjevima za ušne školjke pričvršćene za naprave koje štite glavu i/ili lice, EN 352-4:2020 o sigurnosnim zahtjevima za ušne školjke ovisne o razini, EN 352-5:2020 o sigurnosnim zahtjevima za ušne školjke s aktivnom redukcijom buke, EN 352-6:2020 o sigurnosnim zahtjevima za ušne školjke sa sigurnosnim audio ulazom, EN 352-7:2020 o sigurnosnim zahtjevima za ušne čepove ovisne o razini i EN 352-8:2020 o sigurnosnim zahtjevima za ušne školjke s audioulazom namijenjene zabavi.
                  
               
                     (8)
                  
                  
                     Komisija je s CEN-om i CENELEC-om ocijenila ispunjavaju li usklađene norme koje su CEN i CENELEC sastavili i revidirali zahtjev za normizaciju utvrđen u Provedbenoj odluci C(2020) 7924.
                  
               
                     (9)
                  
                  
                     Usklađene norme EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 i EN 352-10:2020 ispunjavaju zahtjeve koje trebaju obuhvatiti, a koji su utvrđeni u Uredbi (EU) 2016/425. Stoga je upućivanja na te usklađene norme primjereno objaviti u Službenom listu Europske unije.
                  
               
                     (10)
                  
                  
                     Usklađene norme EN 352-1:2020, EN 352-2:2020 i EN 352-3:2020 ne sadržavaju zahtjev da proizvodi moraju imati oznaku koja naznačuje razinu prigušivanja buke koju pružaju. Te usklađene norme trebalo bi stoga objaviti u Službenom listu Europske unije uz ograničenje.
                  
               
                     (11)
                  
                  
                     Stoga je nužno povući upućivanja na usklađene norme EN 352-1:2002, EN 352-2:2002, EN 352-3:2002, EN 352-4:2001 kako je izmijenjena izmjenom EN 352-4:2001/A1:2005, EN 352-5:2002 kako je izmijenjena izmjenom EN 352-5:2002/A1:2005, EN 352-6:2002, EN 352-7:2002 i EN 352-8:2008 iz serije C Službenog lista Europske unije jer su te norme revidirane.
                  
               
                     (12)
                  
                  
                     U Prilogu I. Provedbenoj odluci (EU) 2020/668 (6) navode se upućivanja na usklađene norme sastavljene radi potpore Uredbi (EU) 2016/425, a u Prilogu II. Provedbenoj odluci (EU) 2020/668 navode se upućivanja na usklađene norme sastavljene radi potpore Uredbi (EU) 2016/425 koja se od datuma utvrđenih u tom prilogu povlače iz Službenog lista Europske unije.
                  
               
                     (13)
                  
                  
                     Usklađene norme EN 352-1:2020, EN 352-2:2020 i EN 352-3:2020 prve su usklađene norme sastavljene radi potpore Uredbi (EU) 2016/425 koje se objavljuju u Službenom listu Europske unije uz ograničenje. Trebalo bi dodati novi prilog Provedbenoj odluci (EU) 2020/668 u kojem se navode usklađene norme sastavljene radi potpore Uredbi (EU) 2016/425 koje se objavljuju u Službenom listu Europske unije uz ograničenje.
                  
               
                     (14)
                  
                  
                     Provedbenu odluku (EU) 2020/668 trebalo bi stoga na odgovarajući način izmijeniti.
                  
               
                     (15)
                  
                  
                     Kako bi se proizvođačima osiguralo dovoljno vremena da se pripreme za primjenu revidiranih normi, potrebno je odgoditi povlačenje upućivanja na norme navedene u Prilogu II.
                  
               
                     (16)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2020/668 mijenja se kako slijedi:
            
                        (1)
                     
                     
                        umeće se sljedeći članak 2.a:
                        
                           „Članak 2.a
                           Upućivanja na usklađene norme za osobnu zaštitnu opremu sastavljene radi potpore Uredbi (EU) 2016/425 navedene u Prilogu III. ovoj Odluci objavljuju se u Službenom listu Europske unije uz ograničenje.”;
                        
                     
                  
                        (2)
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        (3)
                     
                     
                        Prilog II. mijenja se u skladu s Prilogom II. ovoj Odluci.
                     
                  
                        (4)
                     
                     
                        tekst utvrđen u Prilogu III. ovoj Odluci dodaje se kao Prilog III.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 16. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Uredba (EU) 2016/425 Europskog parlamenta i Vijeća od 9. ožujka 2016. o osobnoj zaštitnoj opremi i o stavljanju izvan snage Direktive Vijeća 89/686/EEZ (SL L 81, 31.3.2016., str. 51.).
         
            (3)  Direktiva Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (SL L 399, 30.12.1989., str. 18.).
         
            (4)  Provedbena odluka Komisije C(2020) 7924 od 19. studenoga 2020. o zahtjevu za normizaciju upućenom Europskom odboru za normizaciju i Europskom odboru za elektrotehničku normizaciju u pogledu osobne zaštitne opreme radi potpore Uredbi (EU) 2016/425 Europskog parlamenta i Vijeća.
         
            (5)  SL C 113, 27.3.2018., str. 41.
         
         
            (6)  Provedbena odluka Komisije (EU) 2020/668 оd 18. svibnja 2020. o usklađenim normama za osobnu zaštitnu opremu sastavljenima radi potpore Uredbi (EU) 2016/425 Europskog parlamenta i Vijeća (SL L 156, 19.5.2020., str. 13.).
      
      
         
            PRILOG I.
            U Prilogu I. Provedbenoj odluci (EU)2020/668 dodaju se sljedeći unosi:
            
               
                           Br.
                        
                        
                           Upućivanje na normu
                        
                     
                           „32.
                        
                        
                           EN 352-4:2020
                           Štitnici sluha – Sigurnosni zahtjevi – 4. dio: Ušne školjke ovisne o razini
                        
                     
                           33.
                        
                        
                           EN 352-5:2020
                           Štitnici sluha – Sigurnosni zahtjevi – 5. dio: Ušne školjke s aktivnom redukcijom buke
                        
                     
                           34.
                        
                        
                           EN 352-6:2020
                           Štitnici sluha – Sigurnosni zahtjevi – 6. dio: Ušne školjke sa sigurnosnim audio ulazom
                        
                     
                           35.
                        
                        
                           EN 352-7:2020
                           Štitnici sluha – Sigurnosni zahtjevi – 7. dio: Ušni čepovi ovisni o razini
                        
                     
                           36.
                        
                        
                           EN 352-8:2020
                           Štitnici sluha – Sigurnosni zahtjevi – 8. dio: Ušne školjke s audioulazom namijenjene zabavi
                        
                     
                           37.
                        
                        
                           EN 352-9:2020
                           Štitnici sluha – Sigurnosni zahtjevi – 9. dio: Ušni čepovi sa sigurnosnim audio ulazom
                        
                     
                           38.
                        
                        
                           EN 352-10:2020
                           Štitnici sluha – Sigurnosni zahtjevi – 10. dio: Ušni čepovi s audioulazom namijenjeni zabavi”
                        
                     
         
      
      
         
            PRILOG II.
            U Prilogu II. dodaju se sljedeći unosi:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „22.
                        
                        
                           EN 352-1:2002
                           Štitnici sluha – Opći zahtjevi – 1. dio: Ušne školjke
                        
                        
                           21. siječnja 2023.
                        
                     
                           23.
                        
                        
                           EN 352-2:2002
                           Štitnici sluha – Opći zahtjevi – 2. dio: Ušni čepovi
                        
                        
                           21. siječnja 2023.
                        
                     
                           24.
                        
                        
                           EN 352-3:2002
                           Štitnici sluha – Opći zahtjevi – 3. dio: Ušne školjke pričvršćene na industrijsku zaštitnu kacigu
                        
                        
                           21. siječnja 2023.
                        
                     
                           25.
                        
                        
                           EN 352-4:2001
                           Štitnici sluha – Sigurnosni zahtjevi i ispitivanje – 4. dio: Ušne školjke ovisne o razini
                           EN 352-4:2001/A1:2005
                        
                        
                           21. siječnja 2023.
                        
                     
                           26.
                        
                        
                           EN 352-5:2002
                           Štitnici sluha – Sigurnosni zahtjevi i ispitivanje – 5. dio: Ušne školjke s aktivnom kompenzacijom šuma
                           EN 352-5:2002/A1:2005
                        
                        
                           21. siječnja 2023.
                        
                     
                           27.
                        
                        
                           EN 352-6:2002
                           Štitnici sluha – Sigurnosni zahtjevi i ispitivanje – 6. dio: Ušne školjke s audio-električkim ulazom
                        
                        
                           21. siječnja 2023.
                        
                     
                           28.
                        
                        
                           EN 352-7:2002
                           Štitnici sluha – Sigurnosni zahtjevi i ispitivanje – 7. dio: Ušni čepovi ovisni o razini
                        
                        
                           21. siječnja 2023.
                        
                     
                           29.
                        
                        
                           EN 352-8:2008
                           Štitnici sluha – Sigurnosni zahtjevi i ispitivanje – 8. dio: Audioušne školjke namijenjene zabavi
                        
                        
                           21. siječnja 2023.”
                        
                     
         
      
      
         
            PRILOG III.
            
               
                  
                     „PRILOG III.
                     
                                 Br.
                              
                              
                                 Upućivanje na normu
                              
                           
                                 1.
                              
                              
                                 EN 352-1:2020
                                 Štitnici sluha – Opći zahtjevi – 1. dio: Ušne školjke
                                 
                                    Napomena: Ovom se normom ne zahtijeva označivanje razine prigušivanja buke na proizvodu. Sukladnost s tom usklađenom normom stoga ne stvara pretpostavku sukladnosti s drugim stavkom točke 3.5. Priloga II. Uredbi (EU) 2016/425.
                              
                           
                                 2.
                              
                              
                                 EN 352-2:2020
                                 Štitnici sluha – Opći zahtjevi – 2. dio: Ušni čepovi
                                 
                                    Napomena: Ovom se normom ne zahtijeva označivanje razine prigušivanja buke na proizvodu. Sukladnost s tom usklađenom normom stoga ne stvara pretpostavku sukladnosti s drugim stavkom točke 3.5. Priloga II. Uredbi (EU) 2016/425.
                              
                           
                                 3.
                              
                              
                                 EN 352-3:2020
                                 Štitnici sluha – Opći zahtjevi – 3. dio: Ušne školjke pričvršćene za naprave koje štite glavu i/ili lice
                                 
                                    Napomena: Ovom se normom ne zahtijeva označivanje razine prigušivanja buke na proizvodu. Sukladnost s tom usklađenom normom stoga ne stvara pretpostavku sukladnosti s drugim stavkom točke 3.5. Priloga II. Uredbi (EU) 2016/425.
                              
                           
               ”